
ÁLTALÁNOS KERETSZERZŐDÉS

Jelen szerződés létrejött egyrészről:

Cégnév:

Képviselő:


Székhely:


Adószám:


Cégjegyzékszám:


Bankszámlaszám:


mint Megbízó (továbbiakban: Megbízó), másrészről;

Cégnév: ENEREA Észak-Alföldi Regionális Energia Ügynökség Nonprofit Kft.

Képviselő: Vámosi Gábor, ügyvezető

Székhely: 4400 Nyíregyháza, Sóstói út 31/B. „A” ép. III./345.

Adószám: 14710283-2-15

Cégjegyzékszám: 15-09-074123

mint Megbízott (továbbiakban: Megbízott) között, a mai napon az alábbi feltételekkel:

Megbízott energetikai (energiahatékonysági, megújuló energiaforrások használatával kapcsolatos) szolgáltatásokat nyújt Megbízó részére, amelyek az alábbiak:

· projektgenerálás
· pályázati tanácsadás
· pályázat kidolgozás
· projektmenedzsment
· energetikai képzések lefolytatása
· energetikai témájú kampányok lebonyolítása

· energetikai témájú kiállítások szervezése

· épületek energetikai felülvizsgálata

· nemzetközi energetikai pályázatokkal kapcsolatos tanácsadás

· épületek/intézmények energetikai nyilvántartásainak vezetése

Megbízott kijelenti, hogy rendelkezik sikeres referenciákkal a fent megjelölt tevékenységekkel kapcsolatban, a pályázat kidolgozási feladatok elvégzéséhez megfelelő képesítésű, sikeres referenciákkal és gyakorlattal rendelkező alkalmazottak(kal), szakemberekkel rendelkezik. 

1.
A szerződés tárgya

1.1.
A Felek között létrejött keretszerződés célja egyrészt az energetikai beavatkozásokkal/projektekkel kapcsolatos tanácsadói tevékenység lehatárolása, másrészt a mindenkor hatályos pályázati normák és kiírások által meghatározott követelményeknek megfelelő, formailag és tartalmilag kifogástalan minőségű pályázati dokumentációk időbeli leszállítása és a kapcsolódó pályázatmenedzsment szolgáltatások kifogástalan minőségű teljesítése a keretszerződés teljes időtartama alatt Megbízó részére.

1.2.
A felek tudomásul veszik, hogy jelen keretszerződés és az abban írásos hivatkozás útján belefoglalt információk a vonatkozó eseti szerződéssel együtt testesítik meg a teljes megállapodást, és hogy jelen keretszerződés a felek között a tárgyban létrejött minden korábbi vagy jelenleg is fennálló írásos vagy szóbeli szerződést, megállapodást és kijelentést hatálytalanít.

1.3.
Az adott energetikai tevékenységek elvégzésére megbízást adni a Megbízó a jelen keretszerződési feltételeket megtartva, a Megbízottal megkötött eseti szerződés útján jogosult.

2.
A Felek jogai és kötelezettségei a szerződés teljesítése során

2.1.
Megbízott jelen megbízás tárgyát képező feladatokat a tőle elvárható gondossággal, és szakmai körültekintéssel látja el, a jogszabályok maradéktalan betartása mellett. Megbízott tudomásul veszi és elfogadja, hogy Megbízott hiányos vagy minőségileg kifogásolható teljesítése Megbízó részéről történő egyoldalú és azonnali szerződésbontással járhat.

2.2.
Megbízott a megbízást Megbízó írásban és szóban történő utasításai alapján és érdekének megfelelően köteles ellátni. Amennyiben Megbízó célszerűtlen vagy szakszerűtlen utasítást ad, Megbízott köteles őt erre figyelmeztetni, ha Megbízó utasításához e figyelmeztetés ellenére is ragaszkodik (írásban), az utasítást végre kell hajtani, de az ebből eredő kár Megbízót terheli. Megbízott Megbízó utasításától csak akkor térhet el, ha ezt Megbízó érdeke feltétlenül megköveteli, és Megbízó előzetes értesítésére már nincs mód. Ilyen esetben Megbízót utólag haladéktalanul értesíteni kell.

2.3.
Felek a szerződés teljesítése során fokozott gondossággal kötelesek együttműködni és tájékoztatási kötelezettségüknek eleget tenni. Felek írásbeli kommunikációjukat informatikai (internetes, számítástechnikai) úton is bonyolíthatják, amennyiben az információ átadását-átvételét – hitelt érdemlően rögzíteni és nyugtázni tudják.
2.4.
Megbízó vállalja, hogy Megbízott szerződésszerű teljesítéséhez szükséges dokumentációkat, nyilatkozatokat, okiratokat, igazolásokat, stb. Felek által egyeztetett határidőig Megbízott rendelkezésére bocsátja. Megbízó e kötelezettségének elmulasztásából eredő megbízotti késedelem, illetve a teljesítés meghiúsulása Megbízott terhére nem róható fel.

3.
Megbízott díjazása

3.1.
Megbízott az eseti szerződésben meghatározott feladat elvégzéséért az eseti szerződésben meghatározott összegre jogosult, ahol az ár (szolgáltatás végzése, dokumentumok elkészítése, intézkedések megtétele, eszköz-, és anyag használata esetén) tartalmazza a feladat elvégzése során felmerült összes költségét (adók, díjak, illetékek, egyéb).

3.2.
Megbízott díjának megfizetése Megbízó részéről kiállított teljesítési igazolás kiállítását követően, Megbízott által kiállított számla alapján, Megbízott CIB Banknál vezetett 10700141-48779700-51100005 számú számlájára történő 15 napos banki átutalással történik.

4.
Titoktartási kötelezettség

4.1.
Megbízó és Megbízott a keretszerződés, illetve az eseti szerződés(ek) teljesítése során tudomására jutott információkat és adatokat időbeli korlát nélkül köteles üzleti titokként kezelni, azokat a másik fél előzetes írásbeli hozzájárulása nélkül harmadik személynek nem szolgáltathatja ki, harmadik személy számára nem teheti hozzáférhetővé, kivéve, ha az információ kiszolgáltatására jogszabály, illetve a bíróság vagy más hatóság rendelkezése folytán köteles.

4.2.
A jogosulatlan nyilvánosságra hozatalból származó hátrányok elhárításához, illetve kiküszöböléséhez szükséges költségek, az esetleges titoksértésért fennálló felelősségen túl, azt a Felet terhelik, akit e vonatkozásban akár szándékos, akár súlyosan gondatlan felelősség terhel. A titoktartási kötelezettség a keretszerződés, illetve a vonatkozó szerződések hatályának megszűnését követően is fennáll.

4.3.
A megbízás(ok) kifizetésével a Megbízó állandó, nem kizárólagos, nem átruházható, jogdíjmentes, a Megrendelő üzleti tevékenységét szolgáló, belső használatra szóló licencjogot kap mindarra, amit Megbízott a jelen keretszerződés vagy a kapcsolódó eseti szerződés alapján dolgozott ki, készített el, és biztosított a Megbízónak.

5.
Egyebek

5.1.
Felek jogviszonyukat a fentiek szerint rendezik, azzal, hogy a nem szabályozott kérdésekben a Ptk. megbízási szerződésekre irányadó szabályait rendelik alkalmazni.

5.2.
Felek a jelen szerződésből eredő esetleges vitás kérdéseket mindenkor megkísérlik békés úton rendezni. Amennyiben az egyeztetés nem vezetne eredményre, a jogvita elbírálására a jogvita tárgyától és értékhatárától függően a Szerződő Felek kikötik a Nyíregyházi Városi Bíróság alávetésen alapuló kizárólagos illetékességét.

A Szerződő Felek a jelen szerződést, mint akaratukkal mindenben megegyezőt erre jogosult törvényes képviselőik útján, saját kezűleg, cégszerűen írták alá.

Nyíregyháza, 2012. ………………… … .
……………………………..






……………………………..

Megbízó







Megbízott



